หุ้นไทยเช้า21ก.ย.บวก4.48 จุด
ดัชนีหุ้นไทยภาคเช้า 21 ก.ย. ปิดที่ระดับ 1,030.76 จุด เพิ่มขึ้น 4.48 จุด หรือ 0.44% มีมูลค่าการซื้อขาย 8,689.34 ล้านบาท
21 ก.ย. 2554

ดัชนีหุ้นไทยภาคเช้า 21 ก.ย. ปิดที่ระดับ 1,030.76 จุด เพิ่มขึ้น 4.48 จุด หรือ 0.44% มีมูลค่าการซื้อขาย 8,689.34 ล้านบาท




ดัชนีหุ้นไทยภาคเช้าวันที่ 21 ก.ย. ยังทรงตัวในกรอบแคบ เคลื่อนไหวสลับกันในแดนบวกและลบ รอฟังผลการประชุมของธนาคารกลางสหรัฐฯ(เฟด)ว่าจะมีมาตรการกระตุ้นเศรษฐกิจออกมาหรือไม่ รวมทั้งความคืบหน้าเกี่ยวกับการแก้ไขปัญหาหนี้ยุโรป โดยดัชนีปิดภาคเช้าที่ระดับ 1,030.76 จุด เพิ่มขึ้น 4.48 จุด หรือ 0.44% มีมูลค่าการซื้อขาย 8,689.34 ล้านบาท
5 อันดับหุ้นที่มีมูลค่าการซื้อขายสูงสุด
1. ADVANC ปิดที่ 124.50 บาท เพิ่มขึ้น 0.50 บาท หรือ 0.40% มูลค่าการซื้อขาย 861,716 ล้านบาท2. SCC ปิดที่ 306 บาท เพิ่มขึ้น 2 บาท หรือ 0.66% มูลค่าการซื้อขาย 569.92 ล้านบาท3. DTAC ปิดที่  77 เพิ่มขึ้น 1.50 บาท หรือ 1.99% มูลค่าการซื้อขาย 481.30 ล้านบาท4.PTTCH ปิดที่ 120.50 บาท เพิ่มขึ้น 1 บาท หรือ 0.84% มูลค่าการซื้อขาย  395.82 ล้านบาท5. KBANK ปิดที่ 122.50 บาท ราคาไม่เปลี่ยนแปลง มูลค่าการซื้อขาย 393.76 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยมีความผันผวนและฟื้นตัวขึ้นต่อในระยะสั้นระหว่างรอผลการประชุม ธนาคารกลางสหรัฐฯที่คาดหวังการออกมาตรการกระตุ้นเศรษฐกิจเพิ่มเติม อาทิ การเข้าซื้อพันธบัตรระยะยาวเพื่อกดอัตราดอกเบี้ยระยะยาวให้ต่ำลง โดยคาดว่าดัชนียังขยับไปได้เพียงในกรอบจำกัดอย่างมากจะยังคงติดกรอบแถว 1040-1050 จุด ท่ามกลางความกังวลที่มีต่อปัญหาหนี้สินทางยุโรป ซึ่งต้องอาศัยเวลาในการจับตา ดูความคืบหน้าต่อไปอย่างใกล้ชิดจะทำให้ตลาดเปราะบาง ประกอบกับแรงขายสุทธิของต่างชาติยังคงมีต่อเนื่อง ดังนั้น ยังมองเป็นการรีบาวด์ในกรอบแนวโน้มขาลงเท่านั้น สำหรับกลยุทธ์การลงทุน ระยะสั้นเน้นการเก็งกำไรแบบ “ขึ้นขาย ลงซื้อ” บนความ ระมัดระวังในกรอบ 1020-1040